আফতাব উদ্দিন চৌধুরী

আফতাব উদ্দিন চৌধুরী (১ মার্চ ১৯১২ — ২৪ জুলাই ১৯৮৫) বাংলাদেশের একজন রাজনীতিবিদ ও কূটনীতিক ছিলেন। তিনি তৎকালীন ময়মনসিংহ-১০ আসনের সংসদ সদস্য ছিলেন। পাকিস্তান জাতীয় পরিষদের সদস্য (এম এন এ) ছিলেন তিনি।

 প্রাথমিক জীবন 
আফতাব উদ্দিন চৌধুরী ১ মার্চ ১৯১২ সালে ময়মনসিংহ জেলার ভালুকার ধামপুরে বাঙালি মুসলিম জমিদারী পরিবারে জন্মগ্রহণ করেন। খান আবেদ উল্যাহ চৌধুরী ও হালিমুন্নেছা চৌধুরীর একমাত্র পুত্র তিনি।

আফতাব উদ্দিন চৌধুরীর সন্তান আমান উল্লাহ চৌধুরী ছিলেন ময়মনসিংহ-১১ আসনের সংসদ সদস্য ও প্রতিমন্ত্রী।

আফতাব ১৯৪৮ সালে ভালুকা পাইলট উচ্চ বিদ্যালয়ের প্রতিষ্ঠাতা করেন।

 রাজনৈতিক জীবন 
আফতাব উদ্দিন চৌধুরী কেন্দ্রীয় মুসলিম লীগের সহ সভাপতি ও কূটনীতিক ছিলেন। তিনি ১৯৬৫ থেকে ১৯৬৯ সাল পর্যন্ত পাকিস্তানের ৪র্থ জাতীয় পরিষদের সদস্য (এম এন এ) ছিলেন। আফতাব উদ্দিন চৌধুরীর প্রস্তাবে ঢাকা-ময়মনসিংহ মহাসড়কটি আইয়ুব খানের শাসনামলে নির্মিত হয়।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের মনোনয়ন নিয়ে তৎকালীন ময়মনসিংহ-১০ আসন থেকে সংসদ সদস্য নির্বাচিত হয়ে ছিলেন।

 মৃত্যু 
আফতাব উদ্দিন চৌধুরী ২৪ জুলাই ১৯৮৫ সালে মৃত্যুবরণ করেন।

 তথ্যসূত্র 

বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ মুসলিম লীগের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:১৯৮৫-এ মৃত্যু
বিষয়শ্রেণী:১৯১২-এ জন্ম